แรงซื้อกลุ่ม “เปิดเมือง” ดัน SET ปิดบวก 1 จุด
SET ปิดบวก 1 จุด แรงซื้อกลับกลุ่มที่เกี่ยวข้องกับการท่องเที่ยว และการจับจ่ายใช้สอย แนวโน้มสัปดาห์หน้าคาดยังแกว่งไซด์เวย์ต่อไป ให้แนวต้าน 1,620-1,625 จุด แนวรับ 1,610-1,615 จุด
SET ปิดบวก 1 จุด แรงซื้อกลับกลุ่มที่เกี่ยวข้องกับการท่องเที่ยว และการจับจ่ายใช้สอย แนวโน้มสัปดาห์หน้าคาดยังแกว่งไซด์เวย์ต่อไป ให้แนวต้าน 1,620-1,625 จุด แนวรับ 1,610-1,615 จุด
23 ธ.ค. 2565

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้เคลื่อนไหวในกรอบแคบ แต่ถือว่าดูดีกว่าตลาดหุ้นภูมิภาคที่ปรับลงถ้วนหน้า เพราะบ้านเราปรับตัวลงในช่วงเช้าแต่ช่วงบ่ายกลับมายืนบวกได้เล็กน้อย แม้มูลค่าการซื้อขายยังเบาบาง เพราะจะเข้าช่วงวันหยุดเทศกาลคริสต์มาสของต่างประเทศ
โดยตลาดยังไร้ปัจจัยใหม่เข้ามาหนุน แต่ได้รับปัจจัยบวกในประเทศดันให้ดัชนีกลับมาบวกได้บ้างจากแรงซื้อกลับกลุ่มที่เกี่ยวข้องกับการท่องเที่ยว และการจับจ่ายใช้สอย รวมถึงพลังงานต้นน้ำอย่าง PTTEP ที่ได้รับอานิสงส์จากราคาน้ำมันที่ปรับเพิ่มขึ้น รวมถึงหุ้น DELTA ที่ซื้อขายกันคึกคักเป็นอันดับหนึ่ง
สำหรับแนวโน้มตลาดหุ้นไทยคาดว่าแกว่งไซด์เวย์ในช่วงสัปดาห์ทำการสุดท้ายของปี นักลงทุนยังชะลอการลงทุน ขณะที่ต้องติดตามรายงานดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐฯคืนนี้ และการประกาศตัวเลขการส่งออกไทยในต้นสัปดาห์หน้า แนวต้าน 1,620-1,625 จุด แนวรับ 1,610-1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,683.56 ล้านบาท ปิดที่ 708.00 บาท เพิ่มขึ้น 4.00 บาท
PTTEP มูลค่าการซื้อขาย 1,388.62 ล้านบาท ปิดที่ 171.50 บาท เพิ่มขึ้น 0.50 บาท
PTT มูลค่าการซื้อขาย 1,195.46 ล้านบาท ปิดที่ 31.50 บาท ราคาไม่เปลี่ยนแปลง
KBANK มูลค่าการซื้อขาย 1,056.21 ล้านบาท ปิดที่ 144.00 บาท ลดลง 1.00 บาท
AOT มูลค่าการซื้อขาย 989.57 ล้านบาท ปิดที่ 73.00 บาท ราคาไม่เปลี่ยนแปลง